alexandrainst/scandi-wiki huggingface dataset:
From Silence to Somewhere

From Silence to Somewhere er det fjerde musikkalbumet fra det norske progressiv rock-bandet Wobbler, utgitt 20. oktober 2017.

Albumet er bandets første med Geir Marius Bergom Halleland som gitarist. Halleland ble medlem av bandet i 2014 etter at Morten Andreas Eriksen forlot bandet etter innspillingen av Rites at Dawn i 2011. Musikken og tekstene ble skrevet mellom 2014 og 2017 og musikken beskrives som en moderne og fornyet versjon av den klassiske progressive og symfoniske rocken fra 1970-tallet, inspirert av band som blant andre Yes, Genesis, Emerson, Lake & Palmer, King Crimson, Van der Graaf Generator og Gentle Giant. Plateomslaget har en illustrasjon hentet fra Simeon ben Cantaras manuskript om alkymi, Cabala Mineralis, som ble skrevet og illustrert på slutten av 1600-tallet eller begynnelsen av 1700-tallet.

Mottakelse og listeplasseringer 

Albumet ble rangert som årets album for 2017 av medlemmene av nettstedet ProgArchives og er per mai 2022 på 36.-plass på samme nettsteds rangering over tidenes progrock-album. Albumet ble også kåret til årets progrock-album for 2017 av musikknettsiden TheFireNote, og det kom på 2.-plass hos den greske nettsiden ProgRocks på en tilsvarende kåring, bak Motorpsychos album The Tower. 

From Silence to Somewhere er per mai 2022 på 1.-plass på ProgArchives' liste over beste progressiv rock-album utgitt i det 21. århundre, med bandets oppfølgeralbum Dwellers of the Deep på 5.-plass. From Silence to Somewhere ble kåret til tiårets (2010–2019) beste norske progalbum av Prognytt.no.

Sporliste
 «From Silence to Somewhere» – 20:59
 «Part I: Humus - All That Becomes and Perishes» 
 «Part II: Corpus - That No One of Existing Things Doth Perish, But Men In Error Speak of Their Changes as Destructions and as Deaths» 
 «Epilogue» 
 «Rendered in Shades of Green» – 2:05
 «Fermented Hours» – 10:10
 «Foxlight» – 13:19

Personell 
Lars Fredrik Frøislie – Arp Pro Soloist, Chamberlin, clavinet, Fender Rhodes, Hammond B3, Marxophone, Mellotron, Mini Moog, Wurlitzer, piano, bakgrunnsvokal
Martin Nordrum Kneppen – trommer, blokkfløyte, krumhorn, perkusjon
Kristian Karl Hultgren – bass, basspedaler, treblåseinstrument
Andreas Wettergreen Strømman Prestmo – vokal, el. gitar, akustisk gitar, klokke, glockenspiel, leketøy, perkusjon
Marius Halleland  – el. gitar, akustisk gitar, bakgrunnsvokal

Andre medvirkende
Ketil Vestrum Einarsen – fløyter på «From Silence to Somewhere» og «Foxlight»
Øystein Bech Gadmar – krumhorn på «Foxlight»
Renato Manzi – stemme på «Fermented Hours»

Referanser

Eksterne lenker 
From Silence to Somewhere hos Discogs.com
From Silence to Somewhere hos AllMusic.com
From Silence to Somewhere hos ProgArchives.com

Musikkalbum fra 2017
Wobbler-album
Bauer Media

Bauer Media Group er et mediekonsern som driver kringkastingsvirksomhet.

Gruppen når ut til over 200 millioner brukere i 20 forskjellige land gjennom utgivelse av over 600 magasiner, kringkasting av over 100 radio- og TV stasjoner samt design av over 400 digitale plattformer. Bauer Media Group er størst på radio i Europa. Bauer Media AS, ble stiftet 16.10.1990, og driver de riksdekkende reklamefinansierte radiokanalene Radio Norge, Radio 1, Radio Rock, Radio Topp 40, Radio Vinyl, Radio Norsk Pop, P24-7 MIX, B.I.G. og KISS. Alle kanalene er tilgjengelig nasjonalt på DAB, via applikasjonsprogramvare og på Internett.

Referanser

Eksterne lenker 
 bauermedia.com Bauer Media Group
 bauermedia.noBauer Media AS

Kringkastingsselskaper
Charlotte Amalie Griffenfeld

Charlotte Amalie Griffenfeld (født 1. mai 1672, død 21. september 1703) var en dansk adelskvinne, gift baronesse Krag.

Hun ble født i København som datter av senere rikskansler Peder Griffenfeld og Cathrine Nansen (1656–1672). Moren døde ikke lenge etter fødselen hvoretter datteren arvet en større formue etter henne. For en del av arven kjøpte hun som 13-årig Stensballegaard i Jylland, som hun senere flyttet inn på. Etter farens fall i 1676, tok broren Albert Gyldensparre (1642–1696) seg av henne.   

I 1690 giftet Charlotte Amalie seg med Frederik Krag (baron Krag til Stensballegaard og Værholm, 1655–1728). I ekteskapet med ham ble hun mor til flere barn. 

Da faren døde i Trondhjem, fikk hun ham overflyttet til Vær kirke i nærheten av Steensballegaard. Morens kiste fikk hun ved samme anledning hentet over fra København. 

Hun døde selv i barsel i 1703, hvoretter også hun ble bisatt i Vær kirke. Ektemannen giftet seg på ny med Edele Krag (1686–1751), som da Frederik Krag døde overtok Steensballegaard.

Referanser 

Slekten Krag
Baronesser
Henk van Lijnschooten

Hendrickus Cornelius "Henk" van Lijnschooten (født 28. mars 1928 i Haag, død 1. november 2006 i Hendrik-Ido-Ambacht) var en nederlandsk klarinettist, fiolinist, dirigent og komponist. Han er også kjent under pseudonymene Michiel van Delft og Ted Huggens.

Lijnschooten fungerte bl. a. som lærer for Jan de Haan.

Referanser 

Nederlandske komponister
Nederlandske dirigenter
Rory Boyle

Rory Boyle (født 9. mars 1951 i Ayr) er en britisk komponist.

Utvalgte verk 
Winter Music (1987) for symfoniorkester
Capriccio (1998) for symfoniorkester
Kaspar Hauser, the Child of Europe  (2007) opera
Muckle Flugga (2014), pliktnummer EM for brassband 2014

Referanser

Eksterne lenker 
 roryboyle.com Hjemmeside

Britiske komponister
20. århundres komponister
Personer fra South Ayrshire
Agnes Elisabeth Morud

Agnes Elisabeth Morud (født 10. september 2003) er en norsk friidrettsutøver som representerer Ranheim IL.

Hun vant tre NM-sølv og to NM-bronse i stavsprang i perioden 2019–2021.

Medaljer i norske mesterskap

Referanser

Eksterne lenker 
 
  Agnes Elisabeth Morud – Norges Friidrettsforbund

Norske stavhoppere
Juniornorgesmestere i friidrett
Austad stavkirke (Bygland)

Austad stavkirke var en stavkirke ved gården Austad søndre (gnr. 14), der Austad gamle kirkegård fortsatt ligger. Stavkirken antas å ha blitt oppført rundt 1200. «ecclesia de Audestar» er omtalt i de pavelige nuntiers regnskapsbøker (1327), men prest for kirken er ikke omtalt i middelalderen. Likevel vil en lokal tradisjon ha det til at det var prestegård på Breiland, 3–400 meter sørøst for kirkegården. I en besiktigelsesrapport fra 1628 er kirken skildret som sterkt forfallen, og i 1666 er det snakk om at den bør ombygges. Stavkirken skal ha blitt erstattet med en liten langkirke i tømmer i 1668 Denne ble revet, og dagens kirke ble oppført lenger nordvest og på den andre siden av Otra og vigslet i 1880. På den gamle kirkegården der stavkirken stod, ble det oppført et klokketårn i 1933.

Stavkirkeportal 
To portalplanker fra stavkirken ble overført til tømmerkirken på 1600-tallet og senere til Oldsaksamlingen. Da skal de ha vært «i afkappet og forhugget tilstand sammenslaaede til en dør». Motivene i utskjæringene er, som f.eks. på portalene fra Hylestad og Vegusdal, fra Volsungesaga. Austadportalen konsentrerer seg imidlertid om siste del av sagnkretsen og skildrer  Hognes og Gunnars skjebne. Ellers har portalen ornamenter av telemarkstypen med vertikalt oppstigende dyrehode.

Referanser

Litteratur 
 Jan Brendalsmo: Kildegjennomgang: Middelalderske kirkesteder i Aust-Agder fylke (Riksantikvaren, 2016), s. 50

Eksterne lenker
 
 

Tidligere kirker i Agder
Revne stavkirker
Kirker i Bygland
Kulturminner i Bygland
Sondre Stokke

Sondre Hopmark Stokke (født 6. mars 1992) er en norsk fotballspiller som spiller for .

Den 4. juli 2022 måtte han stå de siste 40 minuttene i mål, etter at keeper David Paulmin hadde fått rødt kort.

Referanser

Eksterne lenker 
 

Norske fotballspillere
Fotballspillere for Rosenborg BK
Fotballspillere for IL Stjørdals-Blink
Fotballspillere for Strindheim Fotball‎
Fotballspillere for Ranheim Fotball
Personer fra Stjørdal kommune
Kent Forsberg

Kent Tage Forsberg (født 12. september 1947 i Holmsund i Västerbotten) er en svensk ishockeytrener som blant annet har trent Modo Hockey, og 1995-1998  for Sveriges herrelandslag. Han er far til ishockeyspilleren Peter Forsberg. Han spilte løper for  Örnsköldsviks SK fra 1968 til 1974, som er moderklubb. Har også spilt for Bergnäsets IF. 

Han startet sin trenerkarriere i Husums IF og så Ångermanland. Etter det var han trener for MoDo Hockey fra 1989 til 1994 etter på hovedtrener i Vålerenga Hockey 1994\95 sesongen. Han overtok som landslagstrener for Tre Kronor i 1995 etter Curt Lundmark, Ved verdensmesterskapet i Finland i 1997 tok Tre Kronor sølv og i 1998 gull i Sveits. Etter verdensmesterskapet i 1998 trakk han seg som trener. Og ble trener et år i Eisbären Berlin 1999\00 og igjen for MODO Hockey fra 2002 til 2005.

Meriter
VM-gull med Tre Kronor 1998
VM-sølv med Tre Kronor 1997

Referanser

Eksterne lenker 
 

Svenske ishockeyspillere
Svenske ishockeytrenere
Vålerenga Ishockey
Personer fra Umeå kommun
Luc Vertommen

Luc Vertommen (født 1968 i Mechelen) er en belgisk dirigent og messingpedagog.

Som ung spilte Vertommen kornett med Brass Band Midden-Brabant og Brass Band Willebroek, der han hentet mye lærdom av henholdsvis Jean-Pierre Leveugle og Frans Violet.

Vertommen har hatt dirigentoppdrag for en rekke ledende brassband, deriblant Grimethorpe Colliery Band, Carlton Main Frickley, 3BA, Hauts-de-France og Brass Band Buizingen. De to sistnevnte har han flere ganger ledet i forbindelse med europamesterskapet for brassband. Han har i tillegg jobbet med en rekke berømte komponister, dirigenter og solister, som Philip Sparke, Major Peter Parkes, Robert Childs, James Watson, James Gourlay, Steven Mead, Jan Van der Roost og Maurice André.

Referanser 

Belgiske dirigenter
Personer fra Mechelen
Adelaide Johanne Thekla Isidore Wedel-Jarlsberg

Adelaide Johanne Thekla Isidore baronesse Wedel-Jarlsberg (født 26. desember 1821, død 31. juli 1877) var en norsk adelskvinne, mor til Fridtjof Nansen.  

Hun var datter av Christian Frederik baron Wedel-Jarlsberg til Fornebo (1788-1854) – en yngre bror til stattholder Herman Wedel-Jarlsberg – og Hedevig Frederikke von Witzleben (1788-1850). Ifølge tidligere biografier skal Adelaide ha vekket oppsikt i samtiden ved sine lite aristokratiske interesser, hun skal blant annet i sine yngre år ha gått på ski.

Ekteskap 
I 1844 giftet hun seg med løytnant Jacob Bølling (1814–1853), og da brudgommens far var bakermester, ble foreldrene så krenket at de nektet å komme i bryllupet. De fikk fem barn, men Bølling døde allerede i 1853. 

Etter fem år i enkestand giftet hun seg på ny, denne gang med Baldur Fridtjof Nansen (1817–1885). Bryllupet ble holdt hos hennes eldre bror Christian Burchard Emil (1812–1894), senere var det middag på Fornebo hos den andre broren Theodor Frederik (1826–1870). 

Sammen fikk de sønnene Fridtjof og Axel. 

Adelaide døde på Lille Frøen den 31. juli 1877.

Referanser 

Adelaide
Fridtjof Nansen
Baronesser
Rong Brass

Rong Brass er et brassband med base i Øygarden.

Korpset, som ble stiftet 16. mai 1971, har deltatt i en rekke brassbandkonkurranser.

Referanser

Eksterne lenker 
 
 

Norske brassband
Band etablert i 1971
Øygarden
Celin Bizet Ildhusøy

Celin Bizet Ildhusøy (født 24. oktober 2001) er en norsk fotballspiller fra Frogner i Viken, som spiller for Tottenham Hotspur og det norske landslaget.

Klubbkarriere

Tidlig karriere 
Ildhusøy startet å spille fotball for Frogner Idrettslag, før hun som 14-åring meldte overgang til . Hun spilte aldersbestemte kamper i klubben, samt ni kamper for A-laget i 2. divisjon under 2016-sesongen.

Vålerenga (2017–2021) 
Før 2017-sesongen signerte hun for . Kun 15 år gammel debuterte hun for Vålerenga i Toppserien. Hun ble raskt en favoritt blant supporterne med sin lekende spillestil og teknikk. Hun var kun 16 år gammel da hun var på banen i sin første cupfinale for Vålerenga mot Avaldsnes i 2017. 

Sommeren 2019 var hun på et kort låneopphold i Grei i 1. divisjon, før hun returnerte til Vålerenga.

I 2020 var hun med å vinne Vålerengas første seriegull og cupgull. Ildhusøy ble nominert til årets gjennombrudd i Toppserien samme sesong. Etter fire og et halvt år i Vålerenga var hun sommeren 2021 klar for å ta det neste steget i karrieren.

Paris Saint-Germain (2021–2022) 
I juli 2021 signerte hun for den regjerende franske seriemesteren Paris Saint-Germain. Hun fikk lite spilletid i sin første sesong med kun seks seriekamper for PSG.

Tottenham Hotspur (2022–) 
I august 2022 ble det kjent at hun hadde signert for Tottenham Hotspur i engelske Women's Super League.

Landslagskarriere 
Ildhusøy har kamper for J16, J17, J19, U23 og det norske A-landslaget.

Hun spilte i U19 EM i Skottland 2019.

Hun debuterte for det norske A-landslaget i november 2021 mot Armenia, i samme kamp scoret hun sitt første mål. Hun hadde et imponerende målsnitt på landslaget med fire scoringer, i løpet av 322 minutter fordelt på sine fem første landskamper. Hun ble tatt ut i den norske landslagstroppen til EM i England 2022.

Meritter

Med Vålerenga 
 Toppserien: 2020
 Norgesmesterskapet: 2020

Annet 
Hun har cubansk mor og faren hennes er tidligere -spiller Kjell Gunnar Ildhusøy.

Blant supporterne til Vålerenga fikk hun kallenavnet "Cubafoten".

Referanser

Eksterne lenker 
 
 

Norske fotballspillere
Nordmenn av cubansk opphav
Fotballspillere for Frogner Idrettslag
Fotballspillere for Skedsmo Fotballklubb
Fotballspillere for Sportsforeningen Grei
Fotballspillere for Vålerenga Fotball
Norske damelandslagsspillere i fotball
Norske fotballspillere i Frankrike
Norske fotballspillere i England
Spillere under EM i fotball for kvinner 2022
Helgen stavkirke

Helgen stavkirke (norrønt: Helgini Olafs kirkja) var en kirke fra middelalderen i Nome i Telemark. Den antas revet for før å gjøre plass til dagens Helgen kirke i 1734.

Denne stavkirken stod som dagens Helgen kirke på Helgen vestre (gnr. 54). Kirken var viet til Olav den hellige den 2. februar i et ukjent år, men det antas at stavkirken ble oppført før år 1200. Det er ført prestbol til kirken i Biskop Eysteins jordebok (1398), og sognet er nevnt i 1429 og 1477. Av Povel Huitfeldts stiftsbok (1575) fremgår det at Helgen er anneks til Holla, og dette bekreftes av Jens Nilssøn i forbindelse med en visitas i 1598.

I en besiktigelsesrapport fra 1666 sies kirken å være en «Trækirke, bygget af Stolper med planker». Den skal da ha hatt tårn, og den ene siden av kortaket skal ha vært tekket med spon og den andre med tegl. Det ser ut til at det var meningen at hele taket skulle tekkes med tegl. Lite annet synes kjent om stavkirkens beskaffenhet, og det antas at den ble revet da dagens kirke ble oppført i 1735.

Gjenstander fra stavkirken 
Et krusifiks fra 1200-tallet er overført til dagens kirke, og det samme er to klokker fra ca. 1200. Av gjenstander fra etter reformasjonen må en alterbok fra 1664 og en salmebok fra 1699 antas å ha fulgt den samme veien. Et par lysestaker av ukjent alder, men i en stil som var utbredt på 1500- og 1600-tallet, er å finne i Folkemuseets kirkekunstutstilling. Enkelte andre gjenstander knyttes til stavkirken uten at deres alder synes dokumentert. Dette gjelder en døpefont (der kummen med treutskjæringer er eldst, mens foten er nyere), kalk og disk, messingstaker mm.

Referanser

Eksterne lenker
 

Tidligere kirker i Vestfold og Telemark
Revne stavkirker
Kulturminner i Nome
Barbara Lagoa

Barbara Lagoa (født 2. november 1967 i Miami i Florida i USA) er en amerikansk jurist og føderal dommer ved den 11. amerikanske appelldomstol. Før dette var hun den første spansk-latinamerikanske kvinne som ble utnevnt til dommer ved Supreme Court of Florida.

Liv og virke

Bakgrunn
Barbara Lagoa er datter av kubanske foreldre som flyktet fra hjemlandet etter Fidel Castro kom til makten der. og vokste opp i Hialeah i Florida, en by der de fleste er kubansk-amerikanere. Lagoa tok en Bachelor of Arts, cum laude, i 1989 fra Florida International University, og tok den juridiske doktorgrad ved Columbia Law School i 1992; der ble hun også en Associate Editor av Columbia Law Review.

Karriere
I 2000 var Lagoa en hovedsakelig pro bono-advokat som representerte Miami-familien til Elián González. I 2003 ble hun en Assistant United States Attorney for Southern District of Florida.

Florida Supreme Court 
Lagoa ble utnevnt til dommer ved Third District Court of Appeal av guvernør Jeb Bush i juni 2006 og ble Chief Judge 1. januar 2019. Den 9. januar 2019 ble hun utnevnt til Floridas Høyesterett (Supreme Court of Florida) av guvernør Ron DeSantis. Denne posten fratrådte hun da hun ble utnevnt til United States Court of Appeals for the Eleventh Circuit.

Føderal dommer
Den 12. september 2019 bekjentgjorde president Donald Trump sin intensjon å nominere Lagoa til et dommersete i United States Court of Appeals for the Eleventh Circuit. Den 15. oktober 2019 ble nominasjonen sendt til Senatet. President Trump nominerte Lagoa til det et sete som ville bli ledig på grunn av en dommer som aktet å gå i pensjon. Hun kunne gis dommeroppdraget den 6. desember 2019.

Referanser 

Dommere fra USA
Personer fra Miami
Personer fra Hialeah
Lårdal stavkirke

Lårdal stavkirke stod som dagens kirke på grunnen til prestegården Eik (gnr. 21), men ved prestegårdstunet, ca. 170–180 meter lenger sør. Sognet og presten er nevnt i 1396 og i 1424. Lårdal prestegjeld («Laur dall preeste gield») er omtalt i 1547, men prestegjeldet må altså ha eksistert en god stund tidligere. I Jens Nilssøns visitasrapport fremgår det at kirken ligger sør for prestegården, og Eik-navnet (eller «Eg») brukes også. Sognet kalles «Lauerdall» (altså Lårdal) og har tre annekser i Eidsborg, Høydalsmo og Øyfjell.

Kirken skal i likhet med Eidsborg ha vært en enskipet stavkirke, og i 1662 ble taket meldt å være «ganske vanmægtigt» og svalene rundtom «ganske unyttige og forladne». Bekymringsmeldingene ble gjentatt i 1668 etter at nødvendige reparasjoner ikke var utført. Kirken ble revet i 1684 og erstattet med en ny tømmerkirke på samme sted. Denne ble avløst av dagens kirke lenger nord i 1832. Den gamle kirkegården skal være jevnet med jorden.

Gjenstander fra stavkirken 
Et krusifiks fra stavkirken er sendt inn til Oldsaksamlingen. Det er utstilt i middelalderustillingen i Kulturhistorisk museum. Ifølge kirkeleksikonet har dessuten dagens kirke kalk og disk fra 1583, formodentlig overført fra stavkirken i sin tid. I kirken skal det også finnes panelbord med figurmalerier datert til 1300-tallet.

Referanser

Litteratur

Eksterne lenker
 

Tidligere kirker i Vestfold og Telemark
Revne stavkirker
Kulturminner i Tokke
Oxyligyrus rostratus

Oxyligyrus rostratus er en bille som hører til underfamilien hornbiller (Dynastinae) i familien skarabider (Scarabaeidae).

Utseende 
En middelsstor, avlang, blankt svart hornbille. Dekkvingene har markerte punktrader. Hannen har et kort horn i pannen. Hos hannene er pronotum litt trekantet uthulet i midten, med en liten tann i forkant. For øvrig er pronotum halvmatt og spredt, fint punktert.

Utbredelse 
Arten lever i Guyana og Brasil.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Oxyligyrus Arrow, 1908
 Oxyligyrus rostratus (Burmeister, 1847)

Kilder 
 Dynastidae du monde- sjekkliste over artene
 Generic Guide to New World Scarab Beetles - Oxyligyrus

Eksterne lenker 
 
 

Hornbiller
Biller formelt beskrevet i 1847
Guyanas insekter
Brasils insekter
Pentodon bengalense

Pentodon bengalense er en bille som hører til gruppen hornbiller i familien skarabider (Scarabaeidae).

Utseende 
En middelsstor (ca. 20 millimeter), tettbygd, hvelvet, blank, svart hornbille. Den mangler horn og kan minne sterkt om en tordivel (Geotrupidae). Kroppen er kraftig og ganske tett punktert. "Snuten" (clypeus) har to små tenner, arten har én knøl i pannen.

Levevis 
De lever i forholdsvis tørre biotoper, som steppe og ørkener.

Utbredelse 
Arten er utbredt i Pakistan, India og Bangladesh.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini 
 Slekten Pentodon Hope, 1837
 Pentodon bengalense Arrow, 1910

Kilder 

 Dynastidae du Monde - nettside om arten

Eksterne lenker 
 
 

Hornbiller
Biller formelt beskrevet i 1910
Pakistans insekter
Indias insekter
Bangladeshs insekter
Melum stavkirke

Melum stavkirke stod som dagens Melum kirke på Mælum (gnr. 70), men i dag er gårdstunet et stykke unna kirken. Sognet («Medalheims sokn») er nevnt i 1354 i forbindelse med et drap. Biskop Eystein omtaler prestbol til kirken i sin jordebok (1398). Samme sted fremgår det at kirken er viet til den hellige Laurentius. Av Povel Huitfeldts stiftsbok (1570) fremgår det at Melum er anneks til Solum, hvilket bekreftes i Jens Nilssøns visitasskilding.

En besiktigelsesrapport fra 1663 omtaler et skip med planker mellom stolper og kledd med deler (bord). Det har tårn (takrytter), men dette og det spontekkede taket selv er brøstfeldig. Svalgang omtales, og det fremgår at kirken har fått tømret kor med takstein (av tegl). Ved en besiktigelse i 1668 fremgår det at hele taket er tekket med tegl. Kirken ble solgt på den store kirkeauksjonen. Så ble den revet da sognet fikk ny kirke i 1728.

Gjenstander fra stavkirken 
En av klokkene i dagens kirke er fra 1200-tallet og er overført fra stavkirken. I Telemark Museum i Brekkeparken i Skien er en prekestol og en døpefont fra stavkirken.

Referanser

Litteratur 
 
 
 
 Jan Brendalsmo: Kildegjennomgang: Middelalderske kirkesteder i Telemark (Riksantikvaren, 2016), s. 11–12

Eksterne lenker
 

Tidligere kirker i Vestfold og Telemark
Revne stavkirker
Kulturminner i Skien
Flesland Musikklag

Flesland Musikklag er et brassband med sete i Nesttun, Bergen. 

Korpset, som ble stiftet 1. mai 1943, har røtter tilbake til 1924. Brassbandet har deltatt i en rekke brassbandkonkurranser.

Referanser

Eksterne lenker 
 

Norske brassband
Etableringer i 1943
Musikk i Bergen
Kasper Sagen

Kasper Sagen (født 19. april 1999) er en norsk spydkaster som representerer Bækkelagets SK.

Under NM i friidrett 2019 tok han sølv i spydkast. Året etter tok han gull i øvelsen med et vinnerkast på 79,90 meter.

Medaljer i norske mesterskap

Referanser

Eksterne lenker 
 

Norske spydkastere
Norgesmestere i friidrett